《除夕》
明代·韩俊

岁月无情可奈何，残灯孤馆客愁多。百年犬马心空壮，万里风云鬓已皤。

苍狗天边惊变态，涓流山下欲成河。凭谁领会鸱夷意，小艇江湖浩浩歌。

作者简介：明广东文昌人，字克彰。弘治九年进士。授刑部主事。迁刑部员外郎，以忤太监刘瑾，罢归。瑾诛，起复，累迁刑部郎中，河南副使。为官廉能，称天下第一。卒于官。囊无余资。